钦定古今图书集成/方舆汇编/职方典/第1225卷 > 《岳州宴姚绍之》〈并序〉前人
## 钦定古今图书集成/方舆汇编/职方典/第1225卷 > 《岳州宴姚绍之》〈并序〉前人

姚司马往在柏台，每钦“《骨鲠；及兹荒服，偶得官联》。复有令弟，美引芬芳，袭予山寺外庐，幽深形胜。” 童冠是集，欢言赋诗。

杞梓滞江滨，光华向日新。难兄金作友，媚子玉为人。
山水含秋兴，池亭借善邻。檐松风送静，院竹鸟来驯。
翠斝吹黄菊，雕盘鲙紫鳞。缓歌将醉舞，为拂绣衣尘。